open-index/open-wikipedia-markdown huggingface dataset:
นกแสกแดง

**นกแสกแดง** (; ) เป็นนกล่าเหยื่ออยู่ในวงศ์นกแสก (Tytonidae) มีรูปร่างโดยทั่วไปคล้ายนกแสกธรรมดา (*Tyto alba*) แต่มีขนาดที่เล็กกว่า เมื่อโตเต็มที่จะมีความสูงประมาณ 28-29 เซนติเมตร ลำตัวด้านบนมีสีน้ำตาลแดงหรือน้ำตาลเหลือง อันเป็นที่มาของชื่อ มีลายจุดสีน้ำตาลเหลืองหรือสีเนื้อ ด้านล่างลำตัวและใบหน้าสีเนื้อแกมชมพู มีลายแต้มสีออกม่วง ตาสีน้ำตาลเข้ม มีขนสีน้ำตาลยื่นยาวเล็กน้อยออกไปทางด้านข้างของรูหูเป็นพุ่ม ในขณะที่บินจะเห็นปีกค่อนข้างสั้น

จัดเป็นนกที่บินได้เก่งมาก และอาจส่งเสียงร้องไปในขณะที่บิน โดยที่นกแสกชนิดนี้จะพบได้เฉพาะในป่าดิบและป่าเบญจพรรณ ตั้งแต่พื้นราบจนกระทั่งความสูง 2,200 เมตร จากระดับน้ำทะเล ออกหากินในตอนกลางคืน ตอนกลางวันส่วนใหญ่จะหลบซ่อนตามโพรงของต้นไม้ จึงทำให้พบเห็นตัวค่อนข้างยาก มีฤดูผสมพันธุ์ตลอดทั้งปี โดยทำรังตามโพรงต้นไม้ ซึ่งเป็นโพรงที่เกิดตามธรรมชาติ หรือโพรงที่สัตว์อื่น ๆ ทำทิ้งเอาไว้ รังมักจะอยู่สูงจากพื้นดินประมาณ 2-5 เมตร หรือมากกว่า นกมักจะใช้โพรงเดิมเป็นประจำทุก ๆ ปี นอกเหนือจากโพรงเหล่านั้นถูกนกหรือสัตว์อื่น ๆใช้ และนกแสกแดงไม่สามารถที่จะขับไล่ออกไปได้ ปรกติไม่มีวัสดุรองรังอีก รูปร่างของไข่เป็นรูปไข่ค่อนข้างกลม ขนาดโดยเฉลี่ย 30.0 x 34.5 มิลลิเมตร เปลือกไข่มีสีขาว ผิวเรียบ ในแต่ละรังมีไข่ 3-4 ฟอง บางรังก็มี 5 ฟอง ตัวเมียตัวเดียวที่ทำการฟักไข่ โดยเริ่มฟักหลังจากที่ออกไข่ฟองแรก ทั้ง 2 เพศช่วยกันเลี้ยงลูกอ่อน การพัฒนาของลูกอ่อนไม่แตกต่างไปจากนกแสกธรรมดามากนัก
อาหารของนกแสกแดง คือ สัตว์ฟันแทะขนาดเล็ก ค้างคาว นก งู กบ กิ้งก่าและสัตว์ขาปล้องขนาดใหญ่เช่นแมลงปีกแข็ง ตั๊กแตน และแมงมุม
นกแสกแดงจัดเป็นนกแสก 1 ใน 2 ชนิดที่พบได้ในประเทศไทย โดยพบได้ในภาคเหนือ ภาคตะวันตกและภาคใต้ ส่วนภาคตะวันออกเฉียงเหนือและภาคตะวันออกพบได้น้อยและพบได้เฉพาะพิ้นที่บางส่วนเท่านั้น ในต่างประเทศพบได้ตั้งแต่ภูมิภาคเอเชียใต้ เช่น ศรีลังกา จนถึงภูมิภาคเอเชียตะวันออกเฉียงใต้ เช่น ฟิลิปปินส์ ทำให้แบ่งออกได้เป็น 5 ชนิดย่อยด้วยกัน เช่น *P. b. badius* พบในเอเชียตะวันออกเฉียงใต้, *P. b. saturatus* พบในรัฐสิกขิม, *P. b. ripleyi* พบในอินเดียตอนใต้, เป็นต้น

## อ้างอิง

## แหล่งข้อมูลอื่น

แสกแดง
หมวดหมู่:วงศ์นกแสก
หมวดหมู่:นกที่พบในประเทศอินเดีย
แกลร์มง-แฟร็อง

**แกลร์มง-แฟร็อง** (, ;  หรือสั้น ๆ ว่า  ; ) เป็นเมืองหลวงของจังหวัดปุย-เดอ-โดมในแคว้นโอแวร์ญในประเทศฝรั่งเศส เมืองแกลร์มง-แฟร็องตั้งอยู่ทางตอนกลางค่อนมาทางด้านใต้ของฝรั่งเศส ในที่ราบลีมาญ (Limagne) ในมาซิฟซ็องทราล (Massif Central)  ที่ล้อมรอบด้วยบริเวณอุตสาหกรรม แกลร์มง-แฟร็องมีชื่อเสียงว่าเป็นเมืองที่ตั้งอยู่ในบริเวณที่เดิมเป็นแนวภูเขาไฟที่เรียกว่าแนวภูเขาไฟเดอปุย (Chaîne des Puys) ปุย-เดอ-โดม (13 กิโลเมตรจากแกลร์มง-แฟร็อง) เป็นยอดที่สูงที่สูงที่สุดและเป็นที่รู้จักกันดีที่สุดของบริเวณนี้ ที่มองเห็นได้แต่ไกล

## สถานที่สำคัญ
มหาวิหารน็อทร์-ดามเดอลาซงป์ซียงแห่งแกลร์มง-แฟร็อง มหาวิหารแบบกอทิกที่สร้างด้วยหินลาวาสีดำซึ่งทำให้เป็นเอกลักษณ์ต่างจากมหาวิหารอื่น ๆ หอด้านตะวันตกหน้าวัดสองหอสูง 96.2 เมตร ซึ่งสูงกว่าสิ่งก่อสร้างใด ๆ ในตัวเมือง

## ระเบียงภาพ

ไฟล์:Clermont-vu-de-montjuzet_2.jpg|ภูมิทัศน์ไกลออกไปจากตัวเมือง
ไฟล์:FR-63-Clermont-Ferrand15.JPG|จัตุรัสกลางเมือง
ไฟล์:Cathedrale_vue_de_montjuzet_detail.jpg|มหาวิหารนอเทรดามเดอลาซงป์ซียง แห่งแกลร์มง-
ไฟล์:St_Joseph_Clermont.jpg|วัดแซ็ง-โฌแซ็ฟ
ไฟล์:Inauguration_vercingetorix_et_opera.JPG|โรงอุปรากร


## อ้างอิง

## แหล่งข้อมูลอื่น

* Town hall website
* Tourist office 
* Visit Clermont Ferrand 
* Unofficial Clermont-Ferrand website
* Joan of Arc's Letter to Clermont-Ferrand – แปลโดย Allen Williamson (an entry concerning Joan of Arc's letter to this city on 7 November 1429).

หมวดหมู่:เมืองในจังหวัดปุย-เดอ-โดม
ชาทร์

**ชาทร์** () เป็นเมืองหลวงของจังหวัดเออเรลัวร์ในแคว้นซ็องทร์-วาลเดอลัวร์ ประเทศฝรั่งเศส เมืองชาทร์ตั้งอยู่ทางตะวันตกเฉียงใต้ของกรุงปารีส ทางตอนกลางของประเทศ

ชาทร์ตั้งอยู่บนฝั่งซ้ายของแม่น้ำเออร์บนเนินที่เป็นที่มีมหาวิหารชาทร์ ที่ได้รับการขึ้นทะเบียนเป็นมรดกโลกตั้งเด่นล้อมรอบไปด้วยบ้านเรือนของชาวเมือง

## ระเบียงภาพ

ไฟล์:Chartres_1.jpg|มหาวิหารชาทร์
ไฟล์:France_Eure_et_Loir_Chartres_Cathedrale_nuit_02.jpg|มหาวิหารชาทร์ยามค่ำ
ไฟล์:France Eure et Loir Chartres Eglise Saint Aignan.jpg|วัดแซ็งแอญ็อง
ไฟล์:France Eure et Loir Chartres Bords de l Eure.jpg|ในเมืองโบราณ
ไฟล์:France Eure et Loir Chartres Maison a colombage.jpg|บ้านแบบโบราณที่ยังหลงเหลืออยู่บ้าง


## อ้างอิง

## แหล่งข้อมูลอื่น

หมวดหมู่:เมืองในจังหวัดเออเรลัวร์
หมวดหมู่:เมืองโบราณในประเทศฝรั่งเศส
รัฐซูเลีย

**ซูเลีย** () เป็นหนึ่งใน 23 รัฐของประเทศเวเนซุเอลา มีเมืองหลวงคือมาราไกโบ ในปี 2007 มีประชากรราว 3,620,200 คน ทำให้เป็นรัฐที่มีประชากรมากที่สุดาของรัฐในเวเนซุเอลา เป็นรัฐที่ตั้งอยู่ทางตะวันตกเฉียงเหนือของประเทศ ตั้งอยู่รอบทะเลสาบมาราไกโบ ทะเลสาบที่ใหญ่ที่สุดในละตินอเมริกาและเป็นแหล่งน้ำมันและแก๊สที่ใหญ่ที่สุด ที่แจกจ่ายให้กับซีกโลกตะวันตก

## อ้างอิง

ซูเลีย
หมวดหมู่:รัฐและดินแดนที่ก่อตั้งในปี พ.ศ. 2407
หมวดหมู่:รัฐซูเลีย
แร็งส์

**แร็งส์** (, ) เป็นเมืองในจังหวัดมาร์นในแคว้นช็องปาญาร์แดนในประเทศฝรั่งเศส เมืองแร็งส์ตั้งอยู่ทางตะวันออกเฉียงเหนือของฝรั่งเศส ราว 129 กิโลเมตรทางตะวันออกเฉียงเหนือของปารีส

แร็งส์ก่อตั้งขึ้นโดยกอลและกลายมาเป็นเมืองสำคัญระหว่างสมัยจักรวรรดิโรมัน ต่อมาแร็งส์ก็มามีบทบาทสำคัญต่อราชบัลลังก์ฝรั่งเศสในการเป็นสถานที่สำหรับการทำพระราชพิธีบรมราชาภิเษกพระมหากษัตริย์ฝรั่งเศสที่มหาวิหารนอเทรอดามแห่งแร็งส์

## ประชากร

## ภูมิอากาศ

## อ้างอิง

## แหล่งข้อมูลอื่น

*  

หมวดหมู่:เมืองในจังหวัดมาร์น
แอดิเลด

thumb|250px|เมืองแอดิเลด
**แอดิเลด** ( ) เป็นเมืองหลวงและเมืองที่มีประชากรมากที่สุดของรัฐเซาท์ออสเตรเลีย และเป็นเมืองที่ใหญ่ที่สุดเป็นอันดับ 5 ของออสเตรเลีย กับประชากรมากกว่า 1.1 ล้านคน ชื่อเมืองตั้งตามพระนามของอเดลเลดแห่งแซ็กซ-ไมนิงเก็น สมเด็จพระราชินีแห่งสหราชอาณาจักร พระอัครมเหสีในสมเด็จพระเจ้าวิลเลียมที่ 4 แห่งสหราชอาณาจักร เมืองก่อตั้งในปี ค.ศ. 1836

## การท่องเที่ยว
ในปัจจุบัน แอดิเลด มีชื่อเสียงด้านงานเทศกาลต่าง ๆ และงานกีฬา อาหาร ไวน์ และวัฒนธรรม กับชายหาดที่กว้างขวาง และยังติดอันดับเมืองที่น่าอยู่ใน 10 อันดับแรกของ *นิตยสารอีโคโนมิสต์*

## ภูมิอากาศ
แอดิเลดมีลักษณะภูมิอากาศแบบเมดิเตอร์เรเนียน โดยในฤดูร้อนอากาศอบอุ่นถึงร้อนและแห้ง อุณหภูมิเฉลี่ยสูงสุด 26-28 องศาเซลเซียส และต่ำสุด 15-17 องศาเซลเซียส ขณะที่ฤดูหนาวอากาศเย็นและชื้น อุณหภูมิเฉลี่ยสูงสุด 15-16 องศาเซลเซียส และต่ำสุด 7-8 องศาเซลเซียส แอดิเลดมีปริมาณฝนสะสมทั้งปีน้อยกว่าเมืองหลวงรัฐอื่น ๆ ในออสเตรเลีย

## บุคคลที่มีชื่อเสียง
* จอห์น แมกซ์เวล คูตซี - รางวัลโนเบลสาขาวรรณกรรม ในปี ค.ศ. 2003
* กิลอัด สุขเคอร์แมน (อังกฤษ) - นักภาษาศาสตร์

## อ้างอิง

## แหล่งข้อมูลอื่น

* City of Adelaide
* Adelaide City Council

หมวดหมู่:เมืองในประเทศออสเตรเลีย
หมวดหมู่:รัฐเซาท์ออสเตรเลีย
สำนักข่าว

**สำนักข่าว** () เป็นองค์กรจัดหา และรายงาน เนื้อหาข่าวทุกชนิด เพื่อจำหน่ายแก่องค์กรค้าข่าว เช่น หนังสือพิมพ์ นิตยสาร ตลอดจนการรายงานข่าว ทางวิทยุกระจายเสียง และวิทยุโทรทัศน์ ทั้งนี้ หมายรวมถึง การบริการเนื้อหาข่าว ผ่านสื่อชนิดต่างๆ เช่น โทรเลข โทรพิมพ์ () เว็บไซต์ บริการข้อความสั้น () ทางโทรศัพท์เคลื่อนที่ เป็นต้น

## ดูเพิ่ม
* รายชื่อบริการทางสาย


หมวดหมู่:สื่อ
หมวดหมู่:ข่าว
ซอลต์เลกซิตี

**ซอลต์เลกซิตี** () เป็นเมืองหลวงและเมืองที่มีประชากรมากที่สุดของรัฐยูทาห์ จากข้อมูลเมื่อวันที่ 1 กรกฎาคม ค.ศ. 2008 มีประชากร 181,698 คน เป็นเมืองที่ใหญ่ที่สุดอันดับที่ 125 ของสหรัฐอเมริกา  เมืองก่อตั้งในปี 1847 ในชื่อเกรตซอลต์เลกซิตี

ซอลต์เลกซิตีได้พัฒนาแหล่งท่องเที่ยวภายนอกอย่างแข็งแรง โดยเฉพาะ การเล่นสกี และในปี 2002 ยังได้เป็นสถานที่จัดโอลิมปิกฤดูหนาว

## อ้างอิง


หมวดหมู่:เมืองในรัฐยูทาห์
หมวดหมู่:เมืองหลวงของรัฐในสหรัฐ
หมวดหมู่:บทความที่ใช้ Cite anss
แรน

**แรน** (; ) เป็นเมืองที่ตั้งอยู่ทางตะวันออกของบริตานีทางตะวันตกเฉียงเหนือของประเทศฝรั่งเศส แรนเป็นเมืองหลวงของแคว้นเบรอตาญและจังหวัดอีเลวีแลน ตัวเมืองตั้งอยู่บนเนินระหว่างที่ที่แม่น้ำอีลและแม่น้ำวีแลนมาบรรจบกัน ตัวเมืองทางตอนใต้ของตัวเมืองต่ำกว่าทางตอนเหนือ แรนเป็นที่ตั้งของมหาวิหารแซ็ง-ปีแยร์แห่งแรน

## อ้างอิง

## แหล่งข้อมูลอื่น

หมวดหมู่:เมืองในจังหวัดอีเลวีแลน
จังหวัดแอ็งเดรลัวร์

**แอ็งเดรลัวร์** (, ) เป็นจังหวัดในแคว้นซ็องทร์-วาลเดอลัวร์ในประเทศฝรั่งเศส ชื่อจังหวัดตั้งตามชื่อแม่น้ำแอ็งดร์และแม่น้ำลัวร์ ตัวจังหวัดตั้งอยู่ทางตอนกลางค่อนไปทางตะวันตกของประเทศ โดยมีเมืองหลักอยู่ที่เมืองตูร์ ซึ่งเป็นเมืองศูนย์กลางทางการศึกษามาตั้งแต่ยุคกลาง ใน ค.ศ. 2019 จังหวัดนี้มีประชากร 610,079 คน

แอ็งเดรลัวร์เป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากบางส่วนของอดีตจังหวัดตูแรน

## ประชากร

## ดูเพิ่ม
* แคว้นซ็องทร์-วาลเดอลัวร์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์จังหวัด
*  เว็บไซต์สภาจังหวัด

*  
*  Official tourist website of Touraine Loire Valley


แอ็งเดรลัวร์
สมาคมฟุตบอล (ประเทศอังกฤษ)

**สมาคมฟุตบอล** () หรือ **เอฟเอ** () เป็นสมาคมกีฬาฟุตบอลของประเทศอังกฤษและดินแดนภายใต้อธิปไตยของสหราชอาณาจักร ได้แก่ เขตเจ้าพนักงานศาลเจอร์ซีย์ เขตเจ้าพนักงานศาลเกิร์นซีย์ และ ไอล์ออฟแมน ก่อตั้งขึ้นในปี ค.ศ. 1863 เป็นสมาคมฟุตบอลที่เก่าแก่ที่สุดในโลก และรับผิดชอบดูแลทุกด้านของเกมฟุตบอลระดับสมัครเล่นและอาชีพในการกำกับดูแลของสมาคมฟุตบอล

เอฟเออำนวยความสะดวกการแข่งขันฟุตบอลทั้งหมดทั้งในระดับชาติและในระดับท้องถิ่นผ่านสมาคมฟุตบอลของมณฑล มีการแข่งขันหลายรายการ ที่มีชื่อเสียงมากที่สุดคือ เอฟเอคัพ นอกจากนี้ยังรับผิดชอบในการแต่งตั้งผู้จัดการทีมฟุตบอลทีมชาติชาย หญิง และเยาวชนด้วย

## ดูเพิ่ม
* ฟุตบอลในประเทศอังกฤษ
* ฟุตบอลทีมชาติอังกฤษ
* ฟุตบอลหญิงทีมชาติอังกฤษ
* ฟุตบอลทีมชาติอังกฤษรุ่นอายุไม่เกิน 23 ปี
* ฟุตบอลชิงแชมป์แห่งชาติยุโรป
* ฟุตบอลหญิงชิงแชมป์แห่งชาติยุโรป

## อ้างอิง

## แหล่งข้อมูลอื่น
*The FA official site
*FIFA profile  
*UEFA profile

หมวดหมู่:องค์การที่ก่อตั้งในปี พ.ศ. 2406
หมวดหมู่:สมาชิกฟีฟ่า
หมวดหมู่:ฟุตบอลในประเทศอังกฤษ
หมวดหมู่:สมาชิกยูฟ่า
ดีพาร์เทอร์

***ดีพาร์เทอร์*** () คือสตูดิโออัลบั้มภาษาอังกฤษลำดับที่ 3 ของเจสซี แม็กคาร์ตนีย์ นักร้องชาวอเมริกัน มีการออกจำหน่ายในช่วง 20 พฤษภาคม - 30 มิถุนายน พ.ศ. 2551 ทั่วโลก และมีการออกจำหน่ายอีกครั้งในรูปแบบ *รีชาร์ตด์* เมื่อวันที่ 7 เมษายน พ.ศ. 2552 

## รายชื่อเพลง

### เพลงเพิ่มเติม

### ดีพาร์เทอร์: รีชาร์ตด์

หมวดหมู่:อัลบั้มเพลงของเจสซี แม็กคาร์ตนีย์
หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงภาษาอังกฤษ
ซินเธีย วาทรอส

**ซินเธีย มิเชล วาทรอส** () เกิดเมื่อวันที่ 2 กันยายน ค.ศ. 1968 เป็นนักแสดงชาวอเมริกัน มีผลงานแสดงทั้งภาพยนตร์ ละครเวที และซีรีส์ทางโทรทัศน์ มีผลงานที่เป็นที่รู้จักในบท ลิบบี ในซีรีส์ทางช่องเอบีซี เรื่อง *[[Lost (TV series)|Lost]]* บทเคลลีย์ ใน *[[The Drew Carey Show]]* บทเอรินใน *[[Titus (TV series)|Titus]]* บทแอนนี ดัตตัน ใน *[[Guiding Light]]* เธอเกิดในเลกโอเรียน ในรัฐมิชิแกน

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐมิชิแกน
คีลี แซนเชซ

**คีลี มิเชลล์ แซนเชซ** () เกิดเมื่อวันที่ 13 ตุลาคม ค.ศ. 1977 เป็นนักแสดงชาวอเมริกัน เธอแสดงในซีรีส์ทางช่อง The WB เรื่อง *[[Related]]* และร่วมแสดงในซีรีส์ทางช่องเอบีซี ในฤดูกาลที่ 3 เรื่อง *[[Lost (TV series)|Lost]]* แต่เธอมีบทบาทเพียงเล็กน้อยในรายการนี้ แซนเชซแสดงนำใน *Football Wives*

## อ้างอิง

หมวดหมู่:นักแสดงอเมริกัน
หมวดหมู่:บุคคลจากชิคาโก
มิรา ฟูร์ลัน

**มิรา ฟูร์ลัน** (; 7 กันยายน ค.ศ. 1955 – 20 มกราคม ค.ศ. 2021) เป็นนักแสดงและนักร้องชาวโครเอเชีย เธอมีผลงานที่เป็นที่รู้จักในบทเดเลนน์ ในซีรีส์แนววิทยาศาสตร์เรื่อง *[[Babylon 5]]* และบทแดเนียล รุสโซ ในซีรีส์เรื่อง *[[อสุรกายดงดิบ|Lost]]*

## อ้างอิง

หมวดหมู่:นักแสดงโครเอเชีย
หมวดหมู่:บุคคลจากซาเกร็บ
มัลโคล์ม เดวิด เคลลีย์

**มัลโคล์ม เดวิด เคลลีย์** () เกิดเมื่อวันที่ 12 พฤษภาคม ค.ศ. 1992 เป็นนักแสดงวัยรุ่นชาวอเมริกัน เริ่มผลงานแสดงภาพยนตร์ในปี 2004 เรื่อง *[[You Got Served]]* เขาปรากฏในซีรีส์ทางโทรทัศน์เรื่อง *[[Lost (TV series)|Lost]]* กับบทวอลต์ เขามีบทบาทสำคัญในฤดูกาลแรก (2004-2005) และยังปรากฏตัวส่วนใหญ่ในฤดูกาลที่ 2 (2005-2006) จากนั้นกลับมาปรากฏตัวอีกครั้งในตอนสุดท้ายของฤดูกาลที่ 3 ชื่อตอน "Through the Looking Glass" และปรากฏตัว 2 ครั้งในฤดูกาลที่ 4 ในตอนที่ชื่อ "Meet Kevin Johnson" และ "There's No Place Like Home" และกับตอนในฤดูกาลที่ 5 ที่ชื่อตอน "The Life and Death of Jeremy Bentham"

เขายังแสดงในซีรีส์ *[[Judging Amy]]*, *[[Law & Order: Special Victims Unit]]* และ *[[My Name Is Earl]]*

## ผลงานแสดง
* *[[Antwone Fisher (film)|Antwone Fisher]]* (2002) (Film) ... รับบทเป็น Antwone Fisher อายุ 7
* *[[You Got Served]]* (2004) (Film) ... รับบทเป็น Lil Saint 
* *[[Knights of the South Bronx]]* (2005) (Film) ... รับบทเป็น Jimmy Washington 
* *[[My Name Is Earl]]* (2006) (TV series guest star) ... รับบทเป็น Alby 
* *[[Law & Order: Special Victims Unit]]* (2006) (TV series guest star) ... รับบทเป็น Nathan Phelps 
* *[[Lost (TV series)|Lost]]* (2004-2009) (TV series regular), (2005-2009) (Recurring guest star) ... รับบทเป็น Walt Lloyd 
* *[[The Kings of Appletown]]* (2008) (Film) ... รับบทเป็น Cliff

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
ทีนา เฟย์

**เอลิซาเบธ สเตมาทีน่า "ทีน่า" เฟย์** () เกิดเมื่อวันที่ 18 พฤษภาคม ค.ศ. 1970 เป็นนักแสดงชาวอเมริกัน นักเขียน ดาราตลก และโปรดิวเซอร์รายการโทรทัศน์ เธอได้รับรางวัลเอมมี 7 ครั้ง รางวัลลูกโลกทองคำ 3 ครั้ง รางวัลแซกอวอร์ดส 3 ครั้ง และรางวัลสมาคมนักเขียนอเมริกา 4 ครั้ง เธอได้รับรางวัลคนบันเทิงแห่งปี จากสำนักข่าวเอพี

หลังจากจบการศึกษาจากมหาวิทยาลัยเวอร์จิเนียในปี ค.ศ. 1992 เฟย์ย้ายมาอยู่ชิคาโก เธอเข้าเรียนการแสดงด้นตลกสดกับคณะ เดอะเซคันด์ซิตี ที่เธอได้มาเป็นผู้เล่นในปี 1994 จากนั้น 3 ปีต่อมา เฟย์ได้กลายเป็นนักเขียนบทให้กับสเกตช์คอเมดี รายการ *[[แซเทอร์เดย์ไนต์ไลฟ์]]* เธอได้รับการเลื่อนตำแหน่งเป็นหัวหน้าทีมเขียนบทในปี 1999 ในปีต่อมาเธอได้กลายเป็นทีมแสดงในโชว์ ในช่วงที่เธออยู่ที่นั่นเธอเป็นผู้กระกาศข่าวร่วมในรายการ ในช่วงรายงานสุดสัปดาห์ หลังจากนั้นเธออกจากรายการ *แซเทอร์เดย์ไนต์ไลฟ์* ในปี 2006 มาทำรายการโทรทัศน์ของตัวเองที่ชื่อ *30 Rock* เป็นรายการตลกสถานการณ์ ที่ได้มาจากประสบการณ์ตอนอยู่ที่ *แซเทอร์เดย์ไนต์ไลฟ์* ในซีรีส์นี้เฟย์เล่นเป็นหัวหน้านักเขียนบทของซีรีส์แต่งแนวสเกตช์คอเมดี

ในปี 2004 เฟย์มีผลงานภาพยนตร์ครั้งแรกทั้งในฐานะนักเขียนและนักแสดงร่วม ในหนังตลกวัยรุ่นที่ชื่อ *[[Mean Girls]]* ในปี 2008 เธอแสดงในภาพยนตร์ตลกเรื่อง *Baby Mama* แสดงร่วมกับ เอมี โพห์เลอร์ ในปี 2009 เธอได้รับรางวัลเอมมีจากการแสดงล้อเลียนผู้เข้าสมัครรองประธานาธิบดีพรรคริพับลิกัน แซราห์ เพลิน ในการเป็นแขกรับเชิญให้กับ *แซเทอร์เดย์ไนต์ไลฟ์*

## อ้างอิง

หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายกรีก
หมวดหมู่:นักแสดงอเมริกัน
หมวดหมู่:นักแสดงตลกอเมริกัน
หมวดหมู่:ผู้ที่ได้รับรางวัลเอมมี
จังหวัดแอ็ง

**แอ็ง** (, ; ) เป็นจังหวัดในแคว้นโอแวร์ญ-โรนาลป์ในประเทศฝรั่งเศส จังหวัดแอ็งตั้งชื่อตามชื่อแม่น้ำแอ็ง ตัวจังหวัดตั้งอยู่ทางตะวันออกของฝรั่งเศส จรดแม่น้ำโซนและแม่น้ำโรน มีบูร์ก็องแบร็สเป็นเมืองหลัก และมีระบบการคมนาคมอันสะดวกทั้งโดยถนนและรถไฟด่วน การติดต่อทางอากาศทำได้โดยการใช้ท่าอากาศยานลียงและเจนีวา ใน ค.ศ. 2019 จังหวัดนี้มีประชากร 652,432 คน

## ประชากร
พัฒนาการของจำนวนประชากรตั้งแต่ ค.ศ. 1791:

## ดูเพิ่ม
* แคว้นโอแวร์ญ-โรนาลป์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

* เว็บไซต์จังหวัด 
* เว็บไซต์สภาจังหวัด 
* Ain Chamber of Commerce and Industry  
* Tourism site 


แอ็ง
จังหวัดวาล-ดวซ

**วาล-ดวซ** () เป็นจังหวัดในแคว้นอีล-เดอ-ฟร็องส์ในประเทศฝรั่งเศส จังหวัดวาล-ดวซตั้งชื่อตามชื่อแม่น้ำอวซ ตัวจังหวัดตั้งอยู่ทางตอนกลางของฝรั่งเศสโดยมีปงตวซเป็นเมืองหลัก บางส่วนของท่าอากาศยานนานาชาติปารีส-ชาร์ล เดอ โกลตั้งอยู่ในรัวซี-อ็อง-ฟร็องส์ (Roissy-en-France) ซึ่งเป็นเมืองในวาล-ดวซ ใน ค.ศ. 2019 จังหวัดนี้มีประชากร 1,249,674 คน

วาล-ดวซก่อตั้งขึ้นเมื่ออดีตจังหวัดแซนและแซเนอวซ (Seine-et-Oise) แบ่งออกเป็นหกจังหวัดใน ค.ศ. 1968

วาล-ดวซเป็นที่ตั้งของสถานที่สำคัญและน่าสนใจเช่นอารามรัวโยมงและมหาวิหารแซ็งมากลูแห่งปงตวซ

## ประชากร
พัฒนาการของจำนวนประชากรตั้งแต่ ค.ศ. 1876:

## ดูเพิ่ม
* แคว้นอีล-เดอ-ฟร็องส์ 
* หน่วยการบริหารของประเทศฝรั่งเศส

## อ้างอิง


## แหล่งข้อมูลอื่น

*  เว็บไซต์สภาจังหวัด
*  เว็บไซต์จังหวัด
*  Val d'Oise Economic Expansion Committee (CEEVO) Website 
*  Committee of Tourism and Leisure in Val d'Oise


วาล-ดวซ
จังหวัดอาลีเย

**อาลีเย** (, ; , ) เป็นจังหวัดในแคว้นโอแวร์ญ-โรนาลป์ในประเทศฝรั่งเศส จังหวัดอาลีเยตั้งชื่อตามชื่อแม่น้ำอาลีเย ตัวจังหวัดตั้งอยู่ทางตอนกลางค่อนไปทางใต้ของประเทศ โดยมีมูแล็งเป็นเมืองหลัก ใน ค.ศ. 2019 จังหวัดนี้มีประชากร 335,975 คน

## ประวัติ
อาลีเยเป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากบางส่วนของอดีตจังหวัดโอแวร์ญและบูร์บอแน (Bourbonnais)

สถานที่สำคัญและน่าสนใจในจังหวัดอาลีเยได้แก่ อาสนวิหารแม่พระแห่งมูแล็ง, ซากปราสาทบีลี และซากปราสาทมงฌีลแบร์

## ดูเพิ่ม
* แคว้นโอแวร์ญ-โรนาลป์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์จังหวัด
*  เว็บไซต์สภาจังหวัด
*  


อาลีเย
หมวดหมู่:มาซิฟซ็องทราล
การจัดการงานนอกสั่ง

**การจัดการงานนอกสั่ง** เป็นกรณีที่บุคคลคนหนึ่งเข้าทำบางสิ่งบางอย่างแทนอีกบุคคลหนึ่งโดยที่เขามิได้มอบหมายเลยก็ดี หรือโดยที่ไม่มีสิทธิทำเช่นนั้นเลยก็ดี เป็นเหตุให้บุคคลทั้งสองนี้เกิดสิทธิและหน้าที่ต่อกันตามที่กฎหมายบัญญัติ แม้อันที่จริงแล้ว เขาอาจไม่ประสงค์จะผูกความสัมพันธ์กันในทางกฎหมายเลยก็ตาม

การจัดการงานนอกสั่งเป็นมูลหนี้ (บ่อเกิดของหนี้) ประเภทนิติเหตุ ตรงกันข้ามกับมูลหนี้ประเภทนิติกรรม

การจัดการงานนอกสั่งนั้น ภาษาละตินว่า negotiorum gestio แปลว่า การจัดการงาน (ของผู้อื่น) ส่วนในภาษาอังกฤษนั้นมีชื่อเรียกต่าง ๆ กันไป เช่น

* agency without specific authorisation () หรือ 'voluntary agency' () ตามประมวลกฎหมายแพ่งเยอรมัน
* undertaking formed without agreement () ตามประมวลกฎหมายแพ่งฝรั่งเศส
* management of business of another () ตามประมวลกฎหมายแพ่งญี่ปุ่น
* management of affairs without mandate ตามประมวลกฎหมายแพ่งและพาณิชย์

## เชิงอรรถและอ้างอิง

หมวดหมู่:กฎหมายหนี้
แวม!

**แวม!** ( หรือมักเขียนว่า WHAM!) เป็นคู่ดูโอจากอังกฤษ ก่อตั้งวงในปี 1981 โดยจอร์จ ไมเคิล และแอนดรูว์ ริดจ์ลีย์ ในสหรัฐอเมริกาจะมีชื่อเรียกว่า แวม! ยูเค เนื่องจากซ้ำกับชื่อวงอื่น แวม! มีผลงานอัลบั้มแรกชุด *Fantastic* แต่วงมาโด่งดังจริงหลังออกซิงเกิลที่โด่งดังไปทั่วไป "Wake Me up Before You Go Go" ในปี 1984 จากนั้นจอร์จ ไมเคิล ก็เริ่มปูหนทางสู่การเป็นศิลปินเดี่ยว โดยออกเพลง "Careless Whisper" ซึ่งในสหรัฐอเมริกาใช้ชื่อว่า "จอร์จ ไมเคิล ออฟแวม!" ต่อมาในปี 1985 จอร์จ ไมเคิลประกาศแยกวง โดยมีการแสดงคอนเสิร์ตร่ำลาที่สนามกีฬาเวมบลีย์ มีผู้คนกว่า 72,000 คน

หลังแตกวงไปจอร์จ ไมเคิล ประสบความสำเร็จอย่างสูงกับการเป็นศิลปินเดี่ยว ส่วนแอนดรูว์ ริดจ์ลีย์ มีผลงานอัลบั้มชุด *Son of Albert* ไม่ประสบความสำเร็จเท่าไร มีเพลงดังระดับเล็กน้อยชื่อ "Shake" 

## อ้างอิง

หมวดหมู่:กลุ่มดนตรีสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2524
หมวดหมู่:วงกลุ่มสองสัญชาติอังกฤษ
หมวดหมู่:กลุ่มดนตรีจากลอนดอน
จังหวัดวาล-เดอ-มาร์น

**วาล-เดอ-มาร์น** (, ) เป็นจังหวัดในแคว้นอีล-เดอ-ฟร็องส์ในประเทศฝรั่งเศส จังหวัดวาล-เดอ-มาร์นตั้งชื่อตามชื่อแม่น้ำมาร์น ตัวจังหวัดตั้งอยู่ทางตะวันออกเฉียงใต้ของของกรุงปารีส โดยมีเครแตย์เป็นเมืองหลัก ใน ค.ศ. 2019 จังหวัดนี้มีประชากร 1,407,124 คน

วาล-เดอ-มาร์น, แซน-แซ็ง-เดอนี และโอดแซนเป็นจังหวัดเล็ก ๆ สามจังหวัดที่ตั้งอยู่รอบปารีสที่รู้จักกันว่า "เปอติตกูรอน" หรือวงแหวนรอบใน

สถานที่สำคัญและน่าสนใจในจังหวัดวาล-เดอ-มาร์น ได้แก่ มหาวิหารแซ็ง-หลุยส์และแซ็ง-นีกอลาแห่งชัวซีที่ชัวซี-เลอ-รัว () และปราสาทแว็งแซน ()

## ประชากร
พัฒนาการของจำนวนประชากรตั้งแต่ ค.ศ. 1881:

## ดูเพิ่ม
* แคว้นอีล-เดอ-ฟร็องส์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์จังหวัด
*  เว็บไซต์สภาจังหวัด 
*  Citizen Blog 


วาล-เดอ-มาร์น
โฮเอินท์ซ็อลเลิร์น-ซีคมาริงเงิน

**ราชวงศ์โฮเอินท์ซ็อลเลิร์น-ซีคมาริงเงิน** (, ) ราชวงศ์โฮเอินท์ซ็อลเลิร์น-ซีคมาริงเงินเป็นสาขาอาวุโสของสาขาชวาเบินของราชวงศ์โฮเอินท์ซ็อลเลิร์น ที่ไม่เป็นที่รู้จักกันมากเท่ากับสาขาฟรังโคเนียที่กลายมาเป็นเบอร์กราฟแห่งเนิร์นแบร์กและต่อมาปกครองบรันเดินบวร์ค-ปรัสเซียและจักรวรรดิเยอรมัน ราชวงศ์โฮเอินท์ซ็อลเลิร์น-ซีคมาริงเงินปกครอง" รัฐเคานต์แห่งโฮเอินท์ซ็อลเลิร์น-ซีคมาริงเงิน" () ที่ต่อมาได้รับเลื่อนฐานะขึ้นเป็น "ราชรัฐ" ()

## ประวัติ
รัฐเคานต์แห่งโฮเอินท์ซ็อลเลิร์น-ซีคมาริงเงินก่อตั้งขึ้นในปี ค.ศ. 1576 จากการแบ่งแยกรัฐเคานต์แห่งโฮเอินท์ซ็อลเลิร์นซึ่งเป็นอาณาจักรบริวารของจักรวรรดิโรมันอันศักดิ์สิทธิ์ เมื่อเคานต์คนสุดท้ายคาร์ลที่ 1 เคานต์แห่งโฮเอินท์ซ็อลเลิร์นเสียชีวิต ดินแดนก็ถูกแบ่งระหว่างบุตรชายสามคน:
* ไอเทิล ฟรีดริชที่ 4 เคานต์แห่งโฮเอินท์ซ็อลเลิร์น-เฮ็ชชิงเงิน (ค.ศ. 1545–1605) 
* คาร์ลที่ 2 เคานต์แห่งโฮเอินท์ซ็อลเลิร์น-ซีคมาริงเงิน (ค.ศ. 1547–1606) 
* คริสท็อฟแห่งโฮเอินท์ซ็อลเลิร์น-ไฮเกอร์ล็อก (ค.ศ. 1552–1592)

เคานต์แห่งโฮเอินท์ซ็อลเลิร์น-ซีคมาริงเงินครองราชรัฐขนาดย่อมทางตะวันตกเฉียงใต้ของเยอรมนี โฮเอินท์ซ็อลเลิร์นแห่งซีคมาริงเงินและสาขาโฮเอินท์ซ็อลเลิร์น-เฮ็ชชิงเงินซึ่งเป็นสาขาอาวุโสที่สุดของราชวงศ์โฮเอินท์ซ็อลเลิร์น และโฮเอินท์ซ็อลเลิร์นแห่งไฮเกอร์ล็อกยังคงเป็นโรมันคาทอลิก ซึ่งต่างจากตระกูลโฮเอินท์ซ็อลเลิร์นแห่งบรันเดินบวร์คและปรัสเซีย

ราชรัฐกลายมาเป็นรัฐอิสระในปี ค.ศ. 1815 หลังจากสงครามนโปเลียน แต่คาร์ลผู้เป็นประมุขก็มาถูกถอดจากตำแหน่งระหว่างการปฏิวัติของ ค.ศ. 1848 คาร์ล อันโทน พระโอรสหันไปหารัสเซียเพื่อขอความช่วยเหลือ กองทัพปรัสเซียมาถึงในเดือนสิงหาคม ค.ศ. 1849 ในสนธิสัญญาที่ลงนามในเดือนธันวาคมโฮเอินท์ซ็อลเลิร์น-ซีคมาริงเงินก็ถูกผนวกโดยปรัสเซียในเดือนมีนาคม ค.ศ. 1850 แต่การผนวกก็มิได้หมายถึงการสิ้นสุดของตระกูลโฮเอินท์ซ็อลเลิร์น-ซีคมาริงเงิน

thumb|100px|left|ตราอาร์มของตระกูลโฮเอินท์ซ็อลเลิร์น-ซีคมาริงเงิน
เจ้าชายองค์สุดท้ายคาร์ล อันโทนมีตำแหน่งเป็นประธานรัฐมนตรีแห่งปรัสเซียระหว่าง ค.ศ. 1858 ถึง ค.ศ. 1861 พระโอรสองค์ที่สองคาร์ล ไอเทิล ฟรีดริช แห่งโฮเอินท์ซ็อลเลิร์น-ซีคมาริงเงินได้รับการแต่งตั้งให้เป็นเจ้าชาย (ค.ศ. 1866-ค.ศ. 1881) และต่อมาพระมหากษัตริย์แห่งโรมาเนีย (ค.ศ. 1881-ค.ศ. 1914) และครองราชย์จนเมื่อราชอาณาจักรโรมาเนีย สลายตัวลงในปี ค.ศ. 1947

เมื่อตระกูลโฮเอินท์ซ็อลเลิร์น-เฮ็ชชิงเงินมาสิ้นสุดลงเมื่อคอนแสตนตินแห่งโฮเอินท์ซ็อลเลิร์น-เฮ็ชชิงเงินเสียชีวิตในปี ค.ศ. 1869 ประมุขของตระกูลโฮเอินท์ซ็อลเลิร์น-ซีคมาริงเงิน คาร์ล อันโทนแห่งโฮเอินท์ซ็อลเลิร์น-ซีคมาริงเงินก็ได้รับตำแหน่งเป็นเจ้าชาย (Fürst) แห่งโฮเอินท์ซ็อลเลิร์นแทนที่จะเป็นเพียงโฮเอินท์ซ็อลเลิร์น-เฮ็ชชิงเงิน

การเป็นปฏิปักษ์โดยฝ่ายฝรั่งเศสเต่อการขึ้นครองราชบัลลังก์สเปนของพระเชษฐาของการอล เจ้าชายเลโอพ็อลท์ เป็นต้นเหตุของสงครามฝรั่งเศส-ปรัสเซีย (ค.ศ. 1870-ค.ศ. 1871) ที่นำไปสู่การก่อตั้งจักรวรรดิเยอรมนีในเดือนมกราคม ค.ศ. 1871.

## ดูเพิ่ม
*จักรวรรดิโรมันอันศักดิ์สิทธิ์

หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 16
หมวดหมู่:สิ้นสุดในคริสต์ศตวรรษที่ 19 
หมวดหมู่:รัฐสิ้นสภาพในประเทศเยอรมนี
หมวดหมู่:ราชวงศ์โฮเอินท์ซ็อลเลิร์น-ซีคมาริงเงิน
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐในสมาพันธรัฐเยอรมัน

หมวดหมู่:ราชรัฐในอดีต
อวสานเซลล์แมน

มาจากหนังสือเรื่อง Death of A Salesman ของ Arthur Miller นักเขียนชาวอเมริกัน  เป็นเรื่องของชายคนหนึ่งซึ่งเป็นเซลล์แมนจนกระทั่งวินาทีสุดท้ายของชีวิต
เนื้อเรื่องเกิดในอเมริกา รัฐนิวยอร์กและนิวอิงแลนด์  ตัวละครเอกชื่อ วิลลี่ โลแมน แต่งงานกับลินดา โลแมน  มีลูก 2 คน คนหนึ่งคือ บิฟ โลแมน และ แฮปปี้ โลแมน ในเรื่องกล่าวถึงความสัมพันธ์ระหว่างบิฟและพ่อของเขาซึ่งดูจะเป็นปัญหามาโดยตลอด  และเป็นตัวที่ทำให้เนื้อเรื่องดำเนินไป  วิลลี่ต้องการย้ายจากการทำงานที่ต้องไปทำต่างรัฐ แต่ก็ดูจะเป็นปัญหา เมื่อขอย้าย

## หนังสือ

## ภาพยนตร์

## ละครเวที
ถูกนำมาสร้างเป็นะครเวทีหลายครั้ง  ได้รับการยอมรับว่าเป็นเรื่องที่ดีที่สุดเรื่องหนึ่งของอาเธ่อร์ มิลเลอร์ เช่นเดียวกับ The Crucible
ราชรัฐเรเกินส์บวร์ค

**ราชรัฐเรเกินส์บวร์ค** () เป็นราชรัฐบริวารของจักรวรรดิโรมันอันศักดิ์สิทธิ์และสมาพันธรัฐแห่งลุ่มแม่น้ำไรน์  ราชรัฐเรเกินส์บวร์คก่อตั้งขึ้นในปี ค.ศ. 1803 และมาสิ้นสุดลงในปี ค.ศ. 1810 ราชรัฐตั้งอยู่ในบริเวณที่ปัจจุบันคือบาวาเรียในประเทศเยอรมนีโดยมีเมืองหลวงอยู่ที่เรเกินส์บวร์ค

## ประวัติ
ราชรัฐถูกสร้างขึ้นในฐานะเจ้านครรัฐผู้คัดเลือกฝ่ายศาสนาสำหรับอัครมุขนายกคาร์ล เทโอดอร์ ฟอน ดัลแบร์ก ซึ่งดำรงตำแหน่งเจ้าผู้เลือกตั้งและอัครมหาเสนาบดีแห่งจักรวรรดิโรมันอันศักดิ์สิทธิ์ และเคยเป็นอัครมุขนายกแห่งไมนทซ์ ภายหลังจากที่ไมนทซ์ถูกฝรั่งเศสผนวกไปตามสนธิสัญญาลูว์เนวีล อาณาเขตส่วนใหญ่ของราชรัฐใหม่นี้ประกอบด้วยดินแดนเดิมของราชรัฐมุขนายกเรเกินส์บวร์ค นอกจากนี้ยังรวมถึงเขตปกครองของโดนาสเตาฟ์, เวิร์ท, โฮเฮินบวร์ค, อดีตนครเรเกินส์บวร์ค รวมถึงอารามนักบุญเอมเมอรัม โบสถ์โอบาร์มึนสเตอร์ และนีเดอร์มึนสเตอร์ ซึ่งตั้งอยู่ภายในเมืองเรเกินส์บวร์ค นอกจากนี้ ดัลแบร์กยังได้รับราชรัฐอาชัฟเฟนบวร์คที่ถูกตั้งขึ้นใหม่ตามแนวแม่น้ำไมน์

ดัลแบร์กได้เป็นเจ้าผู้คัดเลือกที่เคยมอบให้แก่อัครมุขนายกไมนทซ์ ทำให้ราชรัฐนี้เป็นที่รู้จักในภาษาเยอรมันว่า *Kurfürstentum Regensburg* ("รัฐผู้คัดเลือกแห่งเรเกินส์บวร์ค") เนื่องจากตำแหน่งอัครมุขนายกแห่งไมนทซ์ถูกโอนไปยังสังฆมณฑลเรเกินส์บวร์ค อาณาเขตนี้จึงถูกเรียกในภาษาอังกฤษว่า *Archbishopric of Regensburg* ("อัครมุขนายกผู้คัดเลือกแห่งเรเกินส์บวร์ค")

อย่างไรก็ตาม เนื่องจากบาวาเรียอ้างสิทธิ์เหนือเรเกินส์บวร์ค ดัลแบร์กจึงไม่ได้รับการแต่งตั้งเป็นอัครมุขนายกจนถึงวันที่ 1 กุมภาพันธ์ ค.ศ. 1805 ต่อมาราชรัฐนี้สูญเสียสถานะเจ้าผู้คัดเลือกในปี ค.ศ. 1806 พร้อมกับการที่จักรวรรดิโรมันอันศักดิ์สิทธิ์ถูกยุบ และได้กลายเป็นส่วนหนึ่งของสมาพันธรัฐแห่งแม่น้ำไรน์ในปีเดียวกัน จากนั้นได้มีการบังคับใช้ประมวลกฎหมายนโปเลียนในปี ค.ศ. 1809

ช่วงสงครามสหสัมพันธมิตรครั้งที่ห้า กองทัพออสเตรียเข้ายึดครองเรเกินส์บวร์คเมื่อวันที่ 20 เมษายน ค.ศ. 1809 ต่อมาอีกสามวัน เมืองถูกโจมตีและยึดคืนโดยกองทัพฝรั่งเศส ตามสนธิสัญญาปารีส (ค.ศ. 1810) ดัลแบร์กต้องยกเรเกินส์บวร์คให้แก่ราชอาณาจักรบาวาเรีย ซึ่งได้ผนวกเมืองอย่างเป็นทางการเมื่อวันที่ 22 พฤษภาคม ค.ศ. 1810 เพื่อเป็นการแลกเปลี่ยน ดัลแบร์กได้รับดินแดนฮาเนาและฟุลดา ซึ่งรวมเข้ากับราชรัฐแห่งอาชัฟเฟนบวร์คเพื่อก่อตั้งแกรนด์ดัชชีแฟรงก์เฟิร์ต แม้ว่าดัลแบร์กจะสูญเสียราชรัฐเรเกินส์บวร์คไปแล้ว แต่เขายังคงดำรงตำแหน่งอัครมุขนายกแห่งเรเกินส์บวร์คจนกระทั่งถึงแก่มรณกรรมในปี ค.ศ. 1817 หลังจากนั้น ตำแหน่งอัครมุขนายกแห่งเรเกนสบวร์กถูกลดระดับลงเป็นเพียงสังฆมณฑลสาขาของสังฆมณฑลมิวนิกและไฟรซิง

## อ้างอิง

## ดูเพิ่ม
*จักรวรรดิโรมันอันศักดิ์สิทธิ์

หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในปี พ.ศ. 2346
หมวดหมู่:สิ้นสุดในปี พ.ศ. 2345
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐไบเอิร์น
หมวดหมู่:รัฐบริวารในมหาสงครามฝรั่งเศส

หมวดหมู่:ราชรัฐในอดีต
เตาเจียงโกซอรัส

**เตาเจียงโกซอรัส** (; ) เป็นชื่อไดโนเสาร์สายพันธุ์ใกล้เคียงกับไดโนเสาร์ตระกูลสเตโกซอรัส ซึ่งมีแผงเต็มหลังและมีหนามแหลมอยู่ที่ปลายหางหลายเล่ม โดยคณะสำรวจได้ค้นพบในประเทศจีน ทั้งนี้ ชื่อ "เตาเจียงโกซอรัส" หมายถึง "กิ้งก่าแห่งแม่น้ำเตา" นั่นเอง

## อ้างอิง

* 
* 

## แหล่งข้อมูลอื่น

*Natural History Museum on ''Tuojiangosaurus'' 
*''Tuojiangosaurus'' in the Dinosaur Encyclopedia 

หมวดหมู่:ไดโนเสาร์ในยุคจูแรสซิก
หมวดหมู่:ซากดึกดำบรรพ์
คอมมานด์ & คองเคอร์: ไทบีเรียนซัน

**คอมมานด์ & คองเคอร์: ไทบีเรียนซัน** () เป็นภาคต่อจากคอมมานด์ & คองเคอร์: โซล เซอร์ไวเวอร์ เป็นเรื่องในปี ค.ศ. 2030 เป็นภาคที่ไบเรียมเริ่มขยายไปเกือบทั่วโลก ทำให้การรุกรานของน็อดเพิ่มขึ้นเรื่อย แต่สิ่งไม่คาดฝันก็เกิดขึ้นเมื่อพระอาทิตย์ส่องลงมายังไทบีเรียมขนาดใหญ่เกิดสิ่งมีชีวิตต่างดาวขึ้นมาไปทั่วทำลายบ้านเมืองแล้วมนุษย์กลายพันธุ์ซึ่งเกิดจากถูกไทบีเรียมกันกินความเป็นมนุษย์ นอกจากนั้นน็อดแยกเป็นสองฝ่ายคือน็อดนับถือเคนกับผายใต้บัญชาของนายพลอัสซัน แล้วยังมี UFO ลำยักษ์ตกลงมา นี่อาจเป็นจุดเริ่มต้นในการรุกรานโลกของสครินแตไม่สำเร็จ สงครามที่ยิ่งใหญ่จึงบังเกิดขึ้นบนโลก ในตอนจบฝ่ายฮัสซันผ่ายแพ้ให้แก่เคน แล้วถูกสังหาร แต่สงครามยังไม่จบจึงยังมีภาคเสริม(ไฟร์สตอร์ม)

## อ้างอิง

## แหล่งข้อมูลอื่น
*
*

หมวดหมู่:วิดีโอเกมที่ออกวางจำหน่ายในปี พ.ศ. 2542
หมวดหมู่:คอมมานด์ แอนด์ คองเคอร์
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีฉากในสหราชอาณาจักร
หมวดหมู่:วิดีโอเกมที่มีฉากในประเทศตุรกี
หมวดหมู่:วิดีโอเกมที่มีฉากในประเทศสวีเดน
หมวดหมู่:วิดีโอเกมที่มีฉากในประเทศโปแลนด์
หมวดหมู่:วิดีโอเกมที่มีฉากในประเทศนอร์เวย์
หมวดหมู่:วิดีโอเกมที่มีฉากในประเทศเม็กซิโก
หมวดหมู่:วิดีโอเกมที่มีฉากในประเทศลิเบีย
หมวดหมู่:วิดีโอเกมที่มีฉากในประเทศเยอรมนี
หมวดหมู่:วิดีโอเกมที่มีฉากในประเทศอียิปต์
หมวดหมู่:วิดีโอเกมที่มีฉากในประเทศเดนมาร์ก
หมวดหมู่:วิดีโอเกมที่มีฉากในประเทศบอสเนียและเฮอร์เซโกวีนา
หมวดหมู่:วิดีโอเกมที่มีฉากในประเทศโบลิเวีย
หมวดหมู่:วิดีโอเกมบันเทิงคดีแนววิทยาศาสตร์
ชิค คอเรีย

**อาร์มันโด แอนโทนี "ชิค" คอเรีย** (, 12 มิถุนายน ค.ศ. 1941 – 9 กุมภาพันธ์ ค.ศ. 2021) เป็นนักแต่งเพลง และนักเปียโนแจ๊สชาวอเมริกัน มีชื่อเสียงในฐานะหนึ่งในผู้บุกเบิกดนตรีแนวแจ๊สฟิวชัน โดยเป็นสมาชิกร่วมวงดนตรีของไมล์ส เดวิส ช่วงคริสต์ทศวรรษ 1960 และตั้งวงดนตรีชื่อ Return to Forever ช่วงปี ค.ศ. 1972–1977

ชิค คอเรียเคยได้รับการเสนอชื่อเข้าชิงรางวัลแกรมมีมากกว่า 60 รางวัล ได้รับ 23 รางวัล อัลบั้มชื่อ *Now He Sings, Now He Sobs* ในปี ค.ศ. 1968 ของเขาได้รับการบรรจุไว้ในหอเกียรติยศของรางวัลแกรมมีในปี ค.ศ. 1999

ชิค คอเรียเป็นผู้สนับสนุนคนสำคัญของลัทธิไซแอนโทโลจี

## อ้างอิง

## แหล่งข้อมูลอื่น
* Official site

หมวดหมู่:นักดนตรีแจ๊สชาวอเมริกัน
หมวดหมู่:นักเปียโน
หมวดหมู่:ชาวอเมริกันเชื้อสายสเปน
หมวดหมู่:ชาวอเมริกันเชื้อสายอิตาลี
หมวดหมู่:บุคคลที่นับถือลัทธิไซแอนโทโลจี
หมวดหมู่:บุคคลที่เคยนับถือศาสนาคริสต์
หมวดหมู่:ศิลปินสังกัดจีอาร์พีเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐแมสซาชูเซตส์
ราชอาณาจักรโปแลนด์

__NOTOC__

**ราชอาณาจักรโปแลนด์** อาจจะหมายถึง

* ราชอาณาจักรโปแลนด์ (ค.ศ. 1025–1385) (Kingdom of Poland (1025-1385)) - ตั้งแต่สมัยแรกมาจนถึงราชวงศ์ไพอัสต์
* ราชอาณาจักรโปแลนด์ (ค.ศ. 1385–1569) (Kingdom of Poland (1385–1569)) - ภายใต้การปกครองของราชวงศ์ยาเจลลอน
* เครือจักรภพโปแลนด์-ลิทัวเนีย (Polish–Lithuanian Commonwealth) - ราชอาณาจักรโปแลนด์ที่เป็นส่วนหนึ่งของเครือจักรภพ (ค.ศ. 1569–1791) 
* คองเกรสโปแลนด์ (Congress Poland) - รัฐปกครองตนเองโดย “การรวมตัวเป็นสหราชอาณาจักร” กับจักรวรรดิรัสเซีย (ค.ศ. 1815–1831)
* ราชอาณาจักรโปแลนด์ (ค.ศ. 1916–1918) (Kingdom of Poland (1916–1918)) - เสนอเป็นรัฐหุ่นเชิดโดยจักรวรรดิเยอรมัน

หมวดหมู่:ประวัติศาสตร์โปแลนด์
รัฐกวาริโก

**กวาริโก** () เป็นหนึ่งใน 23 รัฐของประเทศเวเนซุเอลา มีเมืองหลวงรัฐคือซานฮวนเดโลสโมร์โรส รัฐกวาริโกมีพื้นที่  64 986  ตร.กม. และในปี 2008 มีประชากรตกราว 745,100 คน

## อ้างอิง

กวาริโก
หมวดหมู่:รัฐและดินแดนที่ก่อตั้งในปี พ.ศ. 2443
หมวดหมู่:รัฐกวาริโก
บอดีแลนเกวจ

"**บอดีแลนเกวจ**" () คือซิงเกิลที่ 4 ของเจสซี แม็กคาร์ตนีย์ จากอัลบั้ม *[[ดีพาร์เทอร์]]* และเป็นซิงเกิลที่ 2 ภายหลังการออกจำหน่ายในรูปแบบ *รีชาร์ตด์* ออกจำหน่ายเมื่อวันที่ 8 กันยายน พ.ศ. 2552 ในรูปแบบดิจิตอลดาวน์โหลด

เพลงนี้เดิมออกประชาสัมพันธ์ในรูปแบบที่เจสซีขับร้องเพียงคนเดียว ต่อมาได้มีการรีมิกซ์เพลงใหม่โดยขับร้องร่วมกับที-เพน เพลงนี้เจสซีเคยประกาศระหว่างการจัดคอนเสิร์ตทัวร์ว่าจะออกประชาสัมพันธ์เป็นซิงเกิลหลังจากเพลง "ลีฟวิน'" แต่ก็ไม่ได้ออกจำหน่ายแต่อย่างใด จนกระทั่งมีการออกจำหน่ายรูปแบบ *รีชาร์ตด์* 

## ชาร์ต
"บอดีแลงเกวจ" มียอดดาวน์โหลดประมาณ 58,000 ครั้ง

ก. ขับร้องร่วมกับ ที-เพน

## อ้างอิง

หมวดหมู่:เพลงของเจสซี แม็กคาร์ตนีย์
หมวดหมู่:เพลงของที-เพน
หมวดหมู่:ซิงเกิลในปี พ.ศ. 2552
จ็อกสแตรป

thumb|350px|ด้านหน้า, ด้านข้าง และด้านหลังของผู้ชายขณะสวมใส่จ็อกสแตรป

**จ็อกสแตรป** () เป็นชุดชั้นในที่ออกแบบมาเพื่อรองรับอวัยวะเพศชายในระหว่างกิจกรรมด้านกีฬาหรือกิจกรรมที่มีความคล่องแคล่วตัว จ็อกสแตรปประกอบด้วยสายรัดเอว (โดยส่วนมากเป็นยางยืด) ที่รองรับถุงสำหรับอวัยวะเพศและสายยางยืดอีกสองเส้นโยงเข้ากับฐานของถุง เชื่อมไปยังด้านซ้ายขวาของสายรัดตรงบริเวณสะโพก ในบางครั้งถุงอาจออกแบบมาให้พอดีกับกระจับเพื่อป้องกันลูกอัณฑะหรือองคชาตจากเหตุการณ์ไม่คาดคิด

## ในกลุ่มวัฒนธรรมเกย์

ตั้งแต่ช่วงคริสต์ทศวรรษที่ 1950 ถึง 1960 กลุ่มคนชายรักร่วมเพศบางส่วนนิยมใช้จ็อกสแตรปในแง่ของเครื่องแต่งกายเพื่อตอบสนองอารมณ์ทางเพศ โดยเฉพาะในกลุ่มวัฒนธรรมของเครื่องหนัง และบีดีเอสเอ็ม เครื่องแต่งกายดังกล่าวได้กลายเป็นที่นิยมในกลุ่มชายรักร่วมเพศ และกลุ่มบุคคลที่มีความหลากหลายทางเพศ ในช่วงคริสต์ทศวรรษที่ 2020 และทำให้ผลิตภัณฑ์เครื่องแต่งกายหลายยี่ห้อได้ผลิตลายสีรุ้ง และไพรด์ธีมสำหรับจ็อกสแตรป

## ระเบียงภาพ

File:Vintage Jockstrap Image 01.jpg|รูปภาพนักกีฬาเพาะกายขณะสวมใส่จ็อกสแตรป
File:Marpage jockstrap and package 02.JPG|จ็อกสแตรปและกล่องตรา Marpage ในช่วงคริสต์ทศวรรษที่ 1930
File:Mizpah 1922 Jockstrap Advertisement.gif|โฆษณาจ็อกสแตรปตรา Mizpah ในนิตยสารปีค.ศ. 1922 ซึ่งปรากฏในสารคดี *Unmentionables*
File:Franklin Cup Supporter.jpg|กระจับสำหรับซัพพอร์ตตรา Franklin 
File:Cricket-Abdominal-Guard.png|แผ่นโฟมของกระจับซึ่งใช้สำหรับนักกีฬาผู้ชายในกีฬาคริกเก็ต


## อ้างอิง

## แหล่งข้อมูลอื่น
* 

หมวดหมู่:สิ่งประดิษฐ์ของสหรัฐ
หมวดหมู่:ชุดชั้นใน
หมวดหมู่:ชุดกีฬา
ภูตสาว โดคุโระจัง โหดทะลุมิติ

**ภูตสาว โดคุโระจัง โหดทะลุมิติ** () เป็นไลต์โนเวล แต่งโดย มาซากิ โอคายุ และวาดภาพประกอบโดย โทชิโมะ เป็นเรื่องราวของเด็กหนุ่มกับนางฟ้าที่มาจากโลกอนาคต โดยไลต์โนเวล ได้ตีพิมพ์ครั้งแรกลงในนิตยสาร *[[Dengeki hp]]* ของสำนักพิมพ์ MediaWorks ต่อมามีเวอร์ชัน มังงะ วาดโดย มิทสึนะ โออุเซะ ตีพิมพ์ลงในนิตยสาร *[[Dengeki Comic Gao!]]* และสุดท้ายก็กลายมาเป็นอนิเมะ โดยออกอากาศในญี่ปุ่นระหว่างเดือนมีนาคมถึงกันยายน พ.ศ. 2548 และซีซันที่สองออกอากาศระหว่างเดือน สิงหาคม ถึง พฤศจิกายน พ.ศ. 2550 และในปลายปี พ.ศ. 2548 ได้วางจำหน่ายเวอร์ชันเกมในชื่อ *Game ni Natta yo! Dokuro-chan: Kenkō Shindan Daisakusen* สำหรับเครื่อง เพลย์สเตชัน 2

## อ้างอิง

## แหล่งข้อมูลอื่น
* 

หมวดหมู่:วิชวลโนเวล
หมวดหมู่:การ์ตูนญี่ปุ่นแนวโชเน็ง‎
หมวดหมู่:มังงะที่ตีพิมพ์ในปี พ.ศ. 2547
หมวดหมู่:มังงะที่ตีพิมพ์ในปี พ.ศ. 2549
หมวดหมู่:อนิเมะที่ออกฉายในปี พ.ศ. 2548
หมวดหมู่:อนิเมะที่ออกฉายในปี พ.ศ. 2550
หมวดหมู่:การ์ตูนสาวน้อยเวทมนตร์
หมวดหมู่:การ์ตูนญี่ปุ่นแนวสุขนาฏกรรมมืด
หมวดหมู่:มังงะของสำนักพิมพ์แอสกีมีเดียเวิร์กส์
ภาษากัว

**ภาษากัว** (Cua; ภาษาเวียดนาม:Bòng Mieu) มีผู้พูดทั้งหมด 27,766 คน (พ.ศ. 2542) ในจังหวัดกว๋างหงายและจังหวัดกว๋างนาม จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ – เขมรตะวันออก สาขาย่อยบัฮนัร มีการแปลไบเบิลเป็นภาษากัวเมื่อ พ.ศ. 2516

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
## ดูเพิ่ม

*Burton, Eva. 1966. "A brief sketch of Cua clause structure."‭  Van-hóa Nguyêt-san 15: 187-90.
*Maier, Jacqueline G. 1966. "Cua phonemes."‭  Van-hóa Nguyêt-san 15: 361-71.
*Maier, Jacqueline G. and Eva Burton, compilers. 1966. Cua (Kool) dictionary.‭  [Manuscript] n.p.
*Maier, Jacqueline G., Ðinh Ðổ, and Ðinh Mốc. 1974. Bay hok pok Kool Kua = Bài học tiếng Cua = Cua language lessons.‭  Tủ sách ngôn-ngữ dân tộc thiểu số Việt Nam, 10. Saigon: Department of Education. viii, 37 p.
*Smith, Kenneth D. 1973. "Eastern North Bahnaric: Cua and Kotua."‭  Mon-Khmer Studies 4: 113-18

กัว
ภาษากิมมุน

**ภาษากิมมุน** (Kim Mun) มีผู้พูดทั้งหมด 374,500 คน พบในจีน 200,000 คน (พ.ศ. 2538) ซึ่งรวมในเกาะไหหลำ 61,000 คน (พ.ศ. 2544) แล้ว พบในยูนนาน กวางสี และเกาะไหหลำ พบในลาว 4,500 คน (พ.ศ. 2538) ในแขวงหลวงน้ำทา แขวงห้วยไซ แขวงบ่อแก้ว พบในเวียดนาม 170,000 คน (พ.ศ. 2542) จัดอยู่ในตระกูลภาษาม้ง-เมี่ยน ภาษากลุ่มเมี่ยน สาขาเมี่ยน-ยิน เขียนด้วยอักษรโรมันในจีน ส่วนใหญ่จัดเป็นชนเผ่าเย้า ยกเว้นผู้พูดภาษานี้ในเกาะไหหลำ จัดเป็นชนเผ่าแม้ว

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
กิมมุน
กิมมุน
กิมมุน
ไมเคิล คีตัน

**ไมเคิล จอห์น ดักลาส** () เกิดเมื่อวันที่ 5 กันยายน ค.ศ. 1951 หรือเป็นที่รู้จักในชื่อ **ไมเคิล คีตัน** () เป็นนักแสดงชาวอเมริกัน เป็นที่รู้จักในช่วงแรกกับบทตลกอย่างเช่น *[[Night Shift (film)|Night Shift]]*, *[[Mr. Mom]]*, *[[Beetlejuice]]* และรับบทเป็นบรูซ เวย์น / แบทแมน ในภาพยนตร์ของทิม เบอร์ตัน เรื่อง *[[Batman (1989 film)|Batman]]* และ *[[Batman Returns]]* เช่นเดียวกับบทนำในภาพยนตร์อื่นอย่างเช่น *[[The Paper]]*, *[[Jackie Brown]]* และ *[[White Noise (film)|White Noise]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐเพนซิลเวเนีย
พระเจ้าโซซูริม

**พระเจ้าโซซูริม** (ครองราชย์ ค.ศ.ที่ 371 - ค.ศ.ที่ 384) ทรงเป็นจักรพรรดิองค์ที่ 17 แห่ง อาณาจักรโคกูรยอ และเป็นพระราชโอรสใน พระเจ้าโคกุกว็อน
## พระราชประวัติ
พระเจ้าโซซูริมทรงประสูติในฐานะ **เจ้าชายโก กูบู** เป็นพระราชโอรสองค์โตในพระเจ้าโคกุกว็อน พระองค์ทรงเป็นองค์รัชทายาทในปี ค.ศ. 355 และเสด็จขึ้นครองราชย์ในปี ค.ศ. 371 เมื่อพระเจ้าโคกุกว็อนพระราชบิดาของพระองค์ทรงถูกปลงพระชนม์จากการโจมตีของ พระเจ้ากึนโชโก กษัตริย์แห่ง อาณาจักรแพ็กเจ ในพระราชวังพยองยาง

พระเจ้าโซซูริมทรงรับพระพุทธศาสนาเข้ามาสู่ อาณาจักรโคกูรยอ จากการเดินทางมาเผยแผ่ของพระจีนจากอาณาจักรต้าฉิน ที่มาพำนักอยู่ใน อาณาจักรโคกูรยอ

ในปี ค.ศ.ที่ 374, 375 และ 376 พระองค์ทรงยกทัพไปโจมตีอาณาจักรแพ็กเจทางตอนใต้ และในปี ค.ศ.ที่ 378 อาณาจักรโคกูรยอ โดนโจมตีจากกองทัพพวก คิตัน ชนเผ่านอกด่านจากทางตอนเหนือของอาณาจักร

และในปี ค.ศ.ที่ 384 พระเจ้าโซซูริมเสด็จสวรรคตในปีนั้น พระศพของพระองค์ถูกฝังอยู่ในป่าโซซูริม

## พงศาวลี



หมวดหมู่:อาณาจักรโคกูรยอ
หมวดหมู่:ราชวงศ์โคกูรยอ
โซซูริม
ซ็อลเลิร์น

**ซ็อลเลิร์น** หรือ **โฮเอินท์ซ็อลเลิร์น** (, ) เป็นอาณาจักรเคานต์ในเครือจักรวรรดิโรมันอันศักดิ์สิทธิ์ที่ปกครองโดยราชวงศ์โฮเอินท์ซ็อลเลิร์น โดยมีทาสซิโล ฟอน โลโรริน (Tassilo von Zolorin) เป็นผู้ก่อตั้ง ชื่อของอาณาจักรมาจากชื่อปราสาทโฮเอินท์ซ็อลเลิร์น ซ็อลเลิร์นมีเมืองหลวงอยู่ที่เฮ็คคิงเง็น

ในปี ค.ศ. 1576 เมื่อเคานต์คนสุดท้ายชาร์ลส์ที่ 1 เคานต์แห่งโฮเอินท์ซ็อลเลิร์นเสียชีวิตลง ดินแดนก็ถูกแบ่งระหว่างบุตรชายสามคน:
* ไอเทล ฟรีดริชที่ 4 เคานต์แห่งโฮเอินท์ซ็อลเลิร์น-เฮ็คคิงเง็น (ค.ศ. 1545–1605) 
* ชาร์ลส์ที่ 2 เคานต์แห่งโฮเอินท์ซ็อลเลิร์น-ซิกมาริงเง็น (ค.ศ. 1547–1606) 
* คริสทอฟแห่งโฮเอินท์ซ็อลเลิร์น-ไฮเกอร์ล็อก (ค.ศ. 1552–1592)
การแบ่งแยกทำให้เกิดอาณาจักรเคานต์โฮเอินท์ซ็อลเลิร์น-เฮ็คคิงเง็น, โฮเอินท์ซ็อลเลิร์น-ซิกมาริงเง็น และ โฮเอินท์ซ็อลเลิร์น-ไฮเกอร์ล็อก ไฮเกอร์ล็อกตกไปเป็นของซิกมาริงเง็นในปี ค.ศ. 1767 เฮ็คคิงเง็นและซิกมาริงเง็นมรวมตัวกันเมื่อกลายเป็นส่วนหนึ่งของราชอาณาจักรปรัสเซีย ในปี ค.ศ. 1849/ค.ศ. 1850

## อ้างอิง

## ดูเพิ่ม
*จักรวรรดิโรมันอันศักดิ์สิทธิ์
*ราชวงศ์โฮเอินท์ซ็อลเลิร์น

หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:สิ้นสุดในคริสต์ศตวรรษที่ 16 
หมวดหมู่:รัฐสิ้นสภาพในประเทศเยอรมนี
หมวดหมู่:ราชวงศ์โฮเอินท์ซ็อลเลิร์น
เฮตอิตออร์เลิฟอิต

**"เฮตอิตออร์เลิฟอิต"** () เป็นซิงเกิลอย่างเป็นทางการซิงเกิลที่ 2 (ที่ 3 จากทั้งหมด) ของแร็ปเปอร์ชาวอเมริกัน เดอะเกม  (ร่วมร้องโดย 50 เซ็นต์) เป็นผลงานจากอัลบั้มเปิดตัวชุด *The Documentary* ซิงเกิลนี้ขึ้นชาร์ตสูงสุดที่อันดับ 2 บนบิลบอร์ดฮอต 100 พ่ายให้ซิงเกิล "Candy Shop" ของ 50 เซ็นต์ (ร่วมร้องโดยโอลิเวีย) "เฮตอิตออร์เลิฟอิต" ติดอันดับ 1 บนชาร์ตฮอตอาร์แอนด์บี/ฮิปฮอปซองส์ เพลงนี้ใช้ท่อนแซมเพิล ของเพลง "รับเบอร์แบนด์" จากวงเดอะแทรมปส์ จากอัลบั้ม *The Legendary Zing Album*

"เฮตอิตออร์เลิฟอิต" ได้รับการเสนอชื่อเข้าชิงรางวัลแกรมมี่ปี 2006 ทั้งสาขาเพลงแร็ปยอดเยี่ยมและแสดงเพลงแร็ปยอดเยี่ยมโดยศิลปินคู่หรือกลุ่ม แต่พ่ายให้กับคานเย่ เวสต์ในเพลง "Diamonds from Sierra Leone" และเพลง "Don't Phunk with My Heart" ของวงแบล็กอายด์พีส์ ตามลำดับ นอกจากนั้นช่องวีเอชวันยังจัดอันดับเพลงนี้อยู่อันดับ 43 ในหัวข้อ 100 เพลงฮิปฮอปที่ยอดเยี่ยมทีสุด

## อันดับเพลง

## อ้างอิง

หมวดหมู่:เพลงในปี พ.ศ. 2547
หมวดหมู่:ซิงเกิลในปี พ.ศ. 2548
หมวดหมู่:เพลงของเดอะเกม
หมวดหมู่:เพลงของ 50 เซ็นต์
ภาษาคัว

**ภาษาคัว** (Khua ISO 639-3: ) มีผู้พูดทั้งหมด 5,000 คน พบในเวียดนาม 3,000 คน (พ.ศ. 2524) ทางภาคกลางฝั่งตะวันตก พบในลาว 2,000 คน (พ.ศ. 2524) ในแขวงคำม่วน จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
คัว
คัว
พระเจ้ายังว็อน

**พระเจ้ายังว็อน** (ประสูติ ? - ค.ศ. 559; ครองราชย์ ค.ศ. 545 – ค.ศ. 559) ทรงเป็นจักรพรรดิองค์ที่ 24 แห่ อาณาจักรโคกูรยอ พระองค์เป็นพระราชโอรสองค์สุดท้องในพระเจ้าอันว็อน ในรัชสมัยของพระองค์นั้นอาณาจักรโคกูรยอค่อย ๆ เสื่อมลงและยังต้องป้องกันอาณาจักรอย่างเข้มแข็งจากการรุกรานของชาวต่างชาติ

พระเจ้ายังว็อนทรงได้รับการสถาปนาเป็นองค์รัชทายาทในปี ค.ศ. 533 ตรงกับปีที่ 3 ของพระเจ้าอันว็อนในการครองราชย์ขณะที่พระองค์ถูกเหล่าขุนนางดูถูกเหยียดหยามว่าไม่สามารถจะพัฒนาอาณาจักรโคกูรยอต่อจากพระราชบิดาได้สาเหตุที่พระองค์ได้รับความอัปยศเช่นนี้เนื่องจากว่าพระเจ้าอันวอนพระราชบิดาของพระองค์นั้นมีพระสนม 2 องค์ พระมเหสี 1 องค์ และพระมเหสีไม่สามารถให้กำเนิดพระราชโอรสได้ทำให้นางสนมอื่น ๆ ต่างพยายามนำพระราชโอรสของตนขึ้นครองราชย์แต่ท้ายที่สุดพระเจ้าอันว็อนก็ทรงเลือกพระเจ้ายังว็อนเป็นองค์รัชทายาท

## พงศาวลี



## อ้างอิง

หมวดหมู่:ราชวงศ์โคกูรยอ
หมวดหมู่:บุคคลที่เสียชีวิตในปี พ.ศ. 1102
ยังว็อน
แฟร์ดีน็อง เดอ โซซูร์

**แฟร์ดีน็อง เดอ โซซูร์** (; 26 พฤศจิกายน ค.ศ. 1857 – 22 กุมภาพันธ์ ค.ศ. 1913) เป็นนักภาษาศาสตร์ชาวสวิส ซึ่งแนวคิดของเขาได้ปูรากฐานที่สำคัญจำนวนมากในพัฒนาการของภาษาศาสตร์ในคริสต์ศตวรรษที่ 20 เขาได้รับการยอมรับอย่างกว้างขวางว่าเป็นหนึ่งในบิดาของภาษาศาสตร์ยุคศตวรรษที่ 20 และแนวคิดของเขามีผลกระทบอย่างมหาศาลต่อการทำวิจัยกับลิงใหญ่ (ape)

## อ้างอิง

## แหล่งข้อมูลอื่น
* เอกสารและข้อเขียนต้นฉบับ  ตีพิมพ์โดย *Texto* ISSN: 1773-0120 

หมวดหมู่:บุคคลที่เกิดในปี พ.ศ. 2400
หมวดหมู่:นักภาษาศาสตร์
หมวดหมู่:นักสัญญาณวิทยา
หมวดหมู่:โครงสร้างนิยม
หมวดหมู่:บุคคลจากเจนีวา
ดัชชีปรัสเซีย

**ดัชชีปรัสเซีย** () หรือ **ดัชชีพร็อยเซิน** () เป็นดัชชีที่ตั้งอยู่ทางตะวันออกของแคว้นปรัสเซีย รุ่งเรืองระหว่าง ค.ศ. 1525 จนมาสิ้นสุดลงในปี ค.ศ. 1618 รัฐนี้เริ่มจากการเป็นดัชชีโปรเตสแตนต์ที่ประชากรส่วนใหญ่พูดภาษาเยอรมัน โปแลนด์ และ ปรัสเซีย 

ในปี ค.ศ. 1525 ระหว่างการปฏิรูปศาสนาฝ่ายโปรเตสแตนต์อัลเบรชท์ผู้เป็นแกรนด์มาสเตอร์แห่งคณะอัศวินทิวทอนิกก็ยุบคณะและตั้งตนเป็นอัลเบร็คท์ ดยุกแห่งปรัสเซีย ดัชชีของอัลเบรชท์มีเมืองหลวงอยู่ที่เคอนิชส์แบร์คก็ได้รับการก่อตั้งขึ้นภายใต้ราชบัลลังก์แห่งราชอาณาจักรโปแลนด์ (Crown of the Kingdom of Poland) ที่ต่อมาตกไปอยู่ในความครอบครองของเจ้านครรัฐผู้คัดเลือกแห่งบรันเดินบวร์คแห่งราชวงศ์โฮเอินท์ซ็อลเลิร์นในปี ค.ศ. 1618 การรวมตัวเป็นสหราชอาณาจักรครั้งนี้เรียกว่าบรันเดินบวร์ค-ปรัสเซีย 

ฟรีดริช วิลเฮ็ล์ม ได้รับอำนาจบริหารราชอาณาจักรเต็มที่ในปี ค.ศ. 1657 สนธิสัญญาเวห์เลา (Treaty of Wehlau) ที่ได้รับการยืนยันในปี ค.ศ. 1660 ในสนธิสัญญาโอลิวา ดัชชีปรัสเซียได้รับการเลื่อนฐานะขึ้นเป็นราชอาณาจักรปรัสเซียในปี ค.ศ. 1701

## อ้างอิง

* Koch, H.W. A History of Prussia. Barnes & Noble Books. New York, 1978. ISBN 0-88029-158-3 

## ดูเพิ่ม
* ราชอาณาจักรปรัสเซีย
* ประวัติศาสตร์โปแลนด์



หมวดหมู่:รัฐและดินแดนที่ก่อตั้งในคริสต์ศตวรรษที่ 16
หมวดหมู่:สิ้นสุดในคริสต์ศตวรรษที่ 17
หมวดหมู่:รัฐสิ้นสภาพในทวีปยุโรป
หมวดหมู่:รัฐสิ้นสภาพในประเทศโปแลนด์
หมวดหมู่:ปรัสเซีย
หมวดหมู่:ประวัติศาสตร์ปรัสเซีย
หมวดหมู่:ดัชชีในอดีต
เคานต์

**เคานต์** () เป็นบรรดาศักดิ์ของขุนนางที่ใช้กันในยุโรป เคานต์ที่เป็นสตรีหรือภริยาของเคานต์เรียกว่า **เคาน์ติส** () เคานต์ปกครองดินแดนที่มีศักดิ์เป็นเคาน์ตี อำนาจในทางปกครองของเคานต์จะเรียกว่า "countship" ชื่อตำแหน่งเคานต์มาจากคำภาษาฝรั่งเศสว่า "comte" ที่มาจากภาษาละติน "comes" ที่แปลว่าเพื่อน (companion) และต่อมาหมายถึง "สหายของจักรพรรดิ หรือผู้แทนของจักรพรรดิ" ในอังกฤษไม่ใช้ตำแหน่งเคานต์ แต่ใช้ตำแหน่งที่เท่าเทียมกันที่เรียกว่า "เอิร์ล" แต่ภริยาของเอิร์ลก็ยังคงเรียกว่าเคาน์เตส ตำแหน่งที่เท่ากับเคานต์ในประเทศอื่น เช่น *[[กราฟ (บรรดาศักดิ์)|กราฟ]]* (*Graf*) ในภาษาเยอรมัน, *[[คะโซะกุ|ฮักชะกุ]]* (伯爵) ในภาษาญี่ปุ่น

พระราชวงศ์ยุโรปมักจะใช้ตำแหน่ง "เคานต์" เป็นตำแหน่งกิตติมศักดิ์เพื่อพระราชทานแก่สมาชิกในพระราชวงศ์โดยเฉพาะ ตำแหน่งกิตติมศักดิ์นี้จะไม่มีอำนาจในทางปกครอง ในสหราชอาณาจักร "เอิร์ล" มักจะเป็นบรรดาศักดิ์ที่ได้แก่บุตรชายคนแรกของดยุก 

## อ้างอิง

 

หมวดหมู่:บรรดาศักดิ์ในทวีปยุโรป
หมวดหมู่:ระบบเจ้าขุนมูลนาย
ดยุก

**ดยุก** ( ) หรือ **ดุ๊ก** () เป็นบรรดาศักดิ์ของเจ้าหรือขุนนางในทวีปยุโรป ซึ่งปกครองดินแดนที่เรียกว่า "ดัชชี" มีศักดิ์รองจากกษัตริย์ ส่วนตำแหน่งดยุกในหมู่เกาะอังกฤษเป็นเพียงตำแหน่งที่ตั้งไว้เป็นเกียรติยศเท่านั้น ไม่มีอำนาจการปกครอง เช่น ดยุกในยุโรปภาคพื้นทวีป ปัจจุบันตำแหน่งดยุก (ที่ไม่ใช่ราชวงศ์) ปรากฏอยู่อย่างเป็นทางการเฉพาะในสหราชอาณาจักรเท่านั้น

ภริยาของดยุกมีตำแหน่งเป็น **ดัชเชส** (Duchess) ตามสิทธิของคู่สมรส อย่างไรก็ตาม ในกรณีที่ดยุกมีแต่บุตรสาว บุตรสาวจะได้ขึ้นสืบตำแหน่งแทนเมื่อดยุกถึงแก่อสัญกรรม ซึ่งบุตรสาวที่ได้สืบตำแหน่งดยุกนี้จะมีตำแหน่งเป็น **ดัชเชส** ด้วยเช่นกันแต่เป็นดัชเชสจากการสืบตระกูล ในกรณีนี้ สิทธิของคู่สมรสจะไม่ส่งผ่านไปยังสามี เช่น ดยุกที่ 1 แห่งมาร์ลบะระ มีเพียงธิดาเท่านั้น เมื่อเขาถึงแก่อสัญกรรม ธิดาของเขาจึงขึ้นสืบตำแหน่งต่อเป็น ดัชเชสที่ 2 แห่งมาร์ลบะระ อย่างไรก็ตาม สามีของนางไม่มีสิทธิหรือเกียรติยศใดในมาร์ลบะระ เมื่อนางถึงแก่อสัญกรรม บุตรชายของนางจึงสืบตำแหน่งต่อเป็นดยุกที่ 3 แห่งมาร์ลบะระ

ดยุกในสหราชอาณาจักรเป็นเพียงตำแหน่งของขุนนาง ซึ่งมีคำนำหน้าว่า His Grace แต่ดยุกในยุโรปภาคพื้นทวีปเป็นตำแหน่งของเจ้าผู้ครองดินแดนที่เรียกว่า "ดัชชี" ซึ่งมีคำนำหน้าเป็น His Serene Highness ด้วยเหตุนี้ ดยุกจากยุโรปจึงได้รับเกียรติสูงกว่าดยุกจากสหราชอาณาจักร

คำว่าดยุกมาจากภาษาละตินว่า *dux* ซึ่งมีความหมายว่า 'ผู้นำ' คำนี้ถูกใช้ในยุคสาธารณรัฐโรมัน บ้างก็ถูกใช้เรียกผู้นำทางทหารที่ไม่มียศทหาร บ้างถูกใช้เรียกผู้ว่าราชการมณฑล หรือกระทั่งประมุขของนครรัฐบางแห่ง

## อ้างอิง

## ดูเพิ่ม
* รายชื่อตำแหน่งดยุกและขุนนางสืบตระกูลของหมู่เกาะอังกฤษ 
* แกรนด์ดัชชี 


หมวดหมู่:บรรดาศักดิ์ในทวีปยุโรป
1 E+7 m²

thumb|right|170px|เกาะแมนฮัตตัน นครนิวยอร์ก
**1 E+7 m²** เป็นอันดับของขนาดของสิ่งที่มีพื้นที่ระหว่าง 10 ถึง 100 ตารางกิโลเมตร

----
**[[1 E+6 m²|พื้นที่ขนาดน้อยกว่า 10 ตารางกิโลเมตร]]**
----

* 10 ตารางกิโลเมตร เทียบได้ดังนี้:
** 1 E+7 m² หรือ 1 E7 m² หรือ 1×107 ตร.ม. ในรูป สัญกรณ์วิทยาศาสตร์
** 1,000 เฮกตาร์
** ประมาณ 3.86 ตารางไมล์
** ประมาณ 2,471 เอเคอร์
** วงกลมที่มีรัศมีประมาณ 1.5 กิโลเมตร
** สี่เหลี่ยมจัตุรัสที่มีความยาวด้านประมาณ 3 กิโลเมตร

## ตัวอย่าง
* 17 ตร.กม. — อำเภอเกาะสีชัง จังหวัดชลบุรี อำเภอที่มีขนาดเล็กที่สุดในประเทศไทย
* 21 ตร.กม. — ประเทศนาอูรู
* 26 ตร.กม. — ประเทศตูวาลู
* 28.6 ตร.กม. — มาเก๊า
* 21 ตร.กม. — เบอร์มิวดา
* 38.5 ตร.กม. — มะนิลา ประเทศฟิลิปปินส์
* 59.47 ตร.กม. — เกาะแมนฮัตตัน รัฐนิวยอร์ก
* 61 ตร.กม. — ประเทศซานมารีโน
* 87 ตร.กม. — ปารีส ประเทศฝรั่งเศส

----
**[[1 E+8 m²|พื้นที่ขนาดมากกว่า 100 ตารางกิโลเมตร]]**
----

หมวดหมู่:อันดับของขนาด (พื้นที่)
1 E+6 m²

thumb|right|200px|ประเทศโมนาโก
**1 E+6 m²** หรือ 1 ตารางกิโลเมตร () เป็นอันดับของขนาด ของสิ่งที่มีพื้นที่ระหว่าง 1 ถึง 10 ตารางกิโลเมตร

----
**[[1 E+5 m²|พื้นที่ขนาดน้อยกว่า 1 ตารางกิโลเมตร]]**
----

* 1 ตารางกิโลเมตร เทียบได้ดังนี้:
** 1 E+6 m² หรือ 1 E6 m² หรือ 1×106 ตร.ม. ในรูป สัญกรณ์วิทยาศาสตร์
** 100 เฮกตาร์
** ประมาณ 0.386 ตารางไมล์
** 247.105381 เอเคอร์
** พื้นที่ผิวของลูกบาศก์ที่มีด้านแต่ละด้านยาว 408 เมตร
** วงกลมที่มีรัศมีประมาณ 564 เมตร
** สี่เหลี่ยมจัตุรัสที่มีความยาวด้านละ 1 กิโลเมตร
** ทรงกลมที่มีรัศมี 282 เมตร

## ตัวอย่าง
* 1.42 ตร.กม. — เขตสัมพันธวงศ์ เขตในกรุงเทพมหานครที่มีขนาดเล็กที่สุด
* 1.95 ตร.กม. — ประเทศโมนาโก
* **2.58998811 ตร.กม. — 1 ตารางไมล์**
* 2.9 ตร.กม. — นครหลวงลอนดอน
* 3.41 ตร.กม. — สวนสาธารณะเซ็นทรัลพาร์ก นครนิวยอร์ก
* 4.6 ตร.กม. — หมู่เกาะพิตแคร์น อาณานิคมของสหราชอาณาจักร
* 6.5 ตร.กม. — ยิบรอลตาร์ ดินแดนโพ้นทะเลของสหราชอาณาจักร
* 8.9 ตร.กม. — *[[Armillaria ostoyae]]* สิ่งมีชีวิตที่มีขนาดใหญ่ที่สุดในโลก

----
**[[1 E+7 m²|พื้นที่ขนาดมากกว่า 10 ตารางกิโลเมตร]]**
----

## อ้างอิง

หมวดหมู่:อันดับของขนาด (พื้นที่)
โดรน

โดรน DJI Phantom quadcopter สำหรับการถ่ายภาพทางอากาศเชิงพาณิชย์และเพื่อการพักผ่อน|thumb

**โดรน**  () ในการบินพลเรือนใช้คำศัพท์ว่า **อากาศยานซึ่งไม่มีนักบิน** ส่วนในการบินทหารใช้คำศัพท์ว่า **อากาศยานไร้คนขับ** () เป็นอากาศยานซึ่งไม่มีมนุษย์โดยสารอยู่ แต่อาจบินภายใต้การควบคุมของมนุษย์ผ่านคลื่นวิทยุหรือดาวเทียม เช่น อากาศยานที่ถูกขับจากระยะไกล (remotely-piloted aircraft: RPA) หรืออาจบินโดยมีอิสระในการบังคับตนเองหลาย ๆ ระดับ เช่น กรณีของออโทไพลอต (autopilot) ไปจนถึงอิสระอย่างเต็มรูปแบบซึ่งไม่มีมนุษย์เข้าเกี่ยวข้องเลย

เดิมโดรนได้รับการพัฒนาขึ้นในช่วงคริสต์ศตวรรษที่ 20 เพื่อใช้ในภารกิจทางทหารที่ "น่าเบื่อ เลอะเทอะ หรืออันตราย" เกินไปสำหรับมนุษย์ และในคริสต์ศตวรรษถัดมา ก็ได้กลายเป็นอุปกรณ์สำคัญอย่างหนึ่งในกองทัพโดยมาก จนเมื่อเทคโนโลยีในการควบคุมได้รับการปรับปรุงขึ้นและค่าใช้จ่ายถดถอยลงเรื่อย ๆ การใช้งานโดรนก็แพร่ขยายไปถึงกิจกรรมนอกกองทัพ เช่น การถ่ายภาพทางอากาศ การขนส่งสินค้า การเกษตร การรักษาความสงบเรียบร้อย การตรวจสอบโครงสร้างพื้นฐาน วิทยาศาสตร์ การลักลอบขนส่ง  และการแข่งขัน

## อ้างอิง

## แหล่งข้อมูลอื่น

หมวดหมู่:คำศัพท์การทหาร
หมวดหมู่:ยานพาหนะไร้คนขับ
หมวดหมู่:อากาศยานไร้คนขับ
หมวดหมู่:เทคโนโลยีอุบัติใหม่
มาร์คกราฟ

**มาร์คกราฟ** () เป็นบรรดาศักดิ์ขุนนางสืบตระกูลที่ปรากฏในจักรวรรดิโรมันอันศักดิ์สิทธิ์ ปกครองดินแดนที่เรียกว่าแคว้นชายแดน () เช่น แคว้นชายแดนบรันเดินบวร์ค 

มาร์คกราฟเป็นตำแหน่งขุนนางที่ใช้ในยุคกลาง มีหน้าที่รับผิดชอบทางการทหารในบริเวณชายแดนจักรวรรดิ เนื่องจากแคว้นชายแดนมีความเสี่ยงที่จะเผชิญการรุกรานจากภายนอกก่อนดินแดนส่วนอื่นของจักรวรรดิ ฉะนั้นมาร์คกราฟจึงมีกองทัพขนาดใหญ่กว่าขุนนางคนอื่นในจักรวรรดิ และมีดินแดนในปกครองซึ่งมีเนื้อที่มากกว่า มาร์คกราฟในยุคกลางมักมีอำนาจที่เป็นของตนเองที่ได้รับพระราชทานเมื่อเทียบกับขุนนางสืบตระกูลตำแหน่งอื่น แต่เมื่อเข้าปลายสมัยกลางถึงต้นสมัยใหม่ ความมั่นคงในบริเวณชายแดนมีเพิ่มมากขึ้น อำนาจของมาร์คกราฟก็เสื่อมลง

มาร์คกราฟมาจากการประสมคำว่า "มาร์ค" (Mark) ที่แปลว่าชายแดน กับ "กราฟ" (Graf) ที่แปลว่าเคานต์ มีฐานะเทียบเคียงมาร์ควิสในหมู่เกาะอังกฤษ หรือเทียบได้กับพระยาประเทศราชของสยาม ซึ่งมีฐานะสูงกว่าพระยาทั่วไป

ผู้ดำรงยศมาร์คกราฟในปัจจุบัน คือ แบร์นฮาร์ท มาร์คกราฟแห่งบาเดิน

## อ้างอิง



หมวดหมู่:บรรดาศักดิ์เยอรมัน
หมวดหมู่:มาร์ควิส
หมวดหมู่:เคานต์
หมวดหมู่:กราฟ (บรรดาศักดิ์)
สไปก์ ลี

**เชลตัน แจ็กสัน "สไปก์" ลี** () ผู้กำกับภาพยนตร์แนวอิสระ ผู้อำนวยการสร้าง นักเขียน และนักแสดงชาวอเมริกัน นอกจากนี้ยังเป็นผู้กำกับภาพยนตร์โฆษณาของผลิตภัณฑ์ไนกี้ และมิวสิกวิดีโอให้กับศิลปินนักร้อง เช่น พรินซ์, ไมเคิล แจ็กสัน, แอนิตา เบเกอร์, พับลิกเอเนมี    สไปก์ ลี ยังเป็นอาจารย์สอนวิชาภาพยนตร์ที่มหาวิทยาลัยนิวยอร์กและมหาวิทยาลัยโคลัมเบีย

ผลงานกำกับภาพยนตร์ของสไปก์ ลี มักมีเนื้อหาเกี่ยวกับการกีดกันทางเชื้อชาติ บทบาทของสื่อมวลชน อาชญากรรมในเมืองใหญ่ ความยากจน และประเด็นทางการเมือง โดดเด่นด้วยฉากที่มีสีสันฉูดฉาดและมุมกล้องที่น่าเวียนหัว ภาพยนตร์หลายเรื่องถ่ายทำในบรูกลิน นิวยอร์ก ซึ่งเป็นย่านที่เขาเติบโตมา 

## อ้างอิง

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ผู้ที่ได้รับรางวัลเอมมี
หมวดหมู่:นักเขียนบทชาวอเมริกัน
หมวดหมู่:บุคคลจากแอตแลนตา
หมวดหมู่:บุคคลจากบรุกลิน
หมวดหมู่:บุคคลจากมหาวิทยาลัยนิวยอร์ก
ที. เรกซ์ (วงดนตรี)

**ที. เรกซ์** () คือวงร็อกจากอังกฤษ มีหัวหน้าวงคือ มาร์ก โบแลน ทำหน้าที่มือกีตาร์ นักร้อง นักแต่งเพลง ก่อตั้งวงในชื่อ ไทแรนโนซอรัสเร็กซ์ ในคริสต์ทศวรรษ 1960 ในลอนดอน อัลบั้มเปิดตัวในแนวโฟล์กร็อกชื่อว่า *[[My People Were Fair and Had Sky in Their Hair... But Now They're Content to Wear Stars on Their Brows]]* ติดอันดับ 15 ในสหราชอาณาจักร ในคริสต์ทศวรรษ 1970 พวกเขาประสบความสำเร็จในกระแสหลัก ในฐานะวงแกลมร็อก กับเพลงดังที่ขึ้นอันดับ 1 ในสหราชอาณาจักร 4 ซิงเกิลคือ "Hot Love," "Get It On," "Telegram Sam" และ "Metal Guru" ที. เรกซ์ถึงคราวยุติลงไปในปี 1977 หลังจากที่โบแลนเสียชีวิตจากอุบัติเหตุทางรถยนต์

## อ้างอิง

หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2510
หมวดหมู่:กลุ่มดนตรีจากลอนดอน